**אילנה ברקוביץ'** (נולדה ב־28 בנובמבר 1977) היא שחקנית, מנחת טלוויזיה ומעצבת אופנה ישראלית.

ביוגרפיה
--------

ברקוביץ' נולדה בכפר האמנים עין הוד שבחוף הכרמל, וגדלה בתל אביב כאחת משלוש אחיות. אמהּ טינה מטפלת אלטרנטיבית, נולדה בגרמניה למשפחה נוצרית עם רקע נאצי מצד אביה (סבה של אילנה). טינה הגיעה לישראל על־מנת להתנדב כאחות עם פצועים. אחר כך התגיירה, ובחרה לאמץ לעצמה גם את השם העברי "אלישבע". סביה מצד אמהּ, היגרו מגרמניה לנמיביה, והקימו שם בית ספר. בישראל אמהּ הכירה את שלמה ברקוביץ, קבלן במקצועו והם התחתנו.

קריירה
------

### משחק והנחיה

בילדותה, שיחקה אילנה ברקוביץ' בסדרת סרטי הקולנוע, "אבא גנוב", בתפקיד אפרת רשף, לצד יהודה ברקן, אלונה קמחי ובן ציון. בין השנים 2000–2004 שיחקה את גלי בסדרה "הבורגנים", במסגרת "שידורי קשת" בערוץ 2. ב־2001 שיחקה את אלינור בדרמת הטלוויזיה "כוכב זורח מעל הלב" ששודרה ב־HOT.

ברקוביץ' הנחתה בטלוויזיה בין היתר את התוכניות: "תוצרת הארץ" בערוץ 1, "הכספת" לצד ארז טל בערוץ 2, את התוכנית "הרוב קובע" לצד רן תלם, ואת העונה הראשונה של תוכנית המציאות "פרויקט Y" ששודרה ב־yes ב־2003. ב־2005 הנחתה את "מדד הכוכבים", את "המצעד", וב־2006 את "בית ספר לסלבריטאים", לצד איריס אברמוביץ', כולם בערוץ הוט בידור ישראלי.

בשנת 2005 שיחקה ברקוביץ' בדרמת הטלוויזיה "ירח של זאבים", בבימוי שי כנות ששודרה ב־YES, והנחתה את תוכנית ההכנות על השטיח האדום לקראת טקס פרס מסך הזהב בשידורי "קשת" בערוץ 2.

בשנת 2007 שיחקה בסרט הקולנוע "נימפות בערפל" שביים יורם זקס.

בשנת 2009 השתתפה כחברה בפאנל התוכנית ""מה ש'תה שומע"" בערוץ 24, והתחילה להנחות את השעשועון "מונית הקצב" באותו הערוץ. כמו כן הייתה מנחה בתוכנית "Y בערב", ששודרה ב־yes stars ובערוץ 2. באותה שנה שיחקה את שרון בסדרה "מגדלים באוויר" ששודרה בערוץ 10.

בשנת 2012 הגישה לצד אילנית לוי וימית סול את התוכנית השבועית "שישי עד הגג" בערוץ 2.

בשנת 2013 ברקוביץ' הנחתה לצידו של ג'ייסון דנינו־הולט את התוכנית "פלייליסט" בערוץ 24.

#### פרסים והוקרה

בשנת 2001 זכתה בפרס מסך הזהב, בקטגוריית "שחקנית המשנה בסדרה קומית או דרמטית", על תפקידה בסדרה "הבורגנים".

### אופנה

ב־2009 הובילה ברקוביץ' קמפיין כפרזנטורית עבור "אופנת אמה".

ב־2012 החלה לעצב בגדים יחד עם מעצב האופנה נתיב יוחאי־מאור, אחר כך השיקה מותג אופנה הנושא את שמה, היא שכרה קומת מרתף ברחוב דיזנגוף בו פתחה סטודיו־בוטיק של בגדים שהיא עיצבה.

חיים אישיים
-----------

ב־4 באוגוסט 1996 התחתנה עם הזמר־יוצר אביב גפן. גפן כתב עליה את שירו "אילנה" ב־1993. אחדים ראו בשיר פרפרזה על "הו, יוקו" של ג'ון לנון. ב־1994 כתב עליה גפן שיר נוסף, "האם להיות בך מאוהב", שהפך ללהיט. במרץ 1998 השניים התגרשו. לאחר מכן, החלה בזוגיות עם המוזיקאי אוריה גזית, ממנו נולד לה בן ראשון ב־2006. ב־2009 נישאה בשנית, למאמן הכדורגל ושחקן נבחרת ישראל לשעבר, אריק בנדו, ולזוג נולד בן. אולם בשנת 2016, הזוג התגרש.

אמהּ, טינה ברקוביץ', השתתפה ב־2007 בתוכנית המציאות הטלוויזיונית "הישרדות", בגרסתה הישראלית.

בריאיון ב־2013 סיפרה אילנה ברקוביץ' על אודות זהותה (דתהּ ומוצאה האתני) המורכבת:   
שגיאות פרמטריות בתבנית:ציטוטון   
פרמטרים [ מרכאות ] לא מופיעים בהגדרת התבנית "סבא שלי היה חייל בצבא הגרמני. לא ברור אם זה היה בוורמאכט או באס.אס - אבל כן, הוא היה נאצי, זו עובדה, מה לעשות, ככה נולדתי. אמא שלי התגיירה, כך שמבחינה הלכתית היא נחשבת כיהודייה ברמה גבוהה ביותר, אבל מבחינה גנטית אני חצי-"שיקסע", יש לי גנים גרמניים - וכן, אני מסכימה, זה מגניב".

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אילנה ברקוביץ'** |

* אילנה ברקוביץ', במיזם "אישים" לתיעוד היצירה הישראלית
* אילנה ברקוביץ', במסד הנתונים הקולנועיים IMDb (באנגלית)
* אילנה ברקוביץ', באתר "אידיבי", מאגר הידע העברי לקולנוע ישראלי ועולמי
* רועי בהריר, אחת העם: אילנה ברקוביץ' כתמצית הישראליות, באתר nrg‏, 8 בפברואר 2013

הערות שוליים
------------

1. 1 2 3  נועה רום, טינה הנסיכה הלוחמת, באתר ynet, 18 בינואר 2008
2. 1 2 3  nrg תרבות, אחת העם: אילנה ברקוביץ' כתמצית הישראליות, באתר מקור ראשון, ‏2013-02-08
3. ↑  חגי לוי, סרטים חדשים - נפגש בחוף הדרומי, חדשות, 27 ביוני 1991
4. ↑  מיכל שדה, שידורי קשת מתחילה בקידום סדרת הדרמה "הבורגנים", באתר TheMarker‏, 1 באוגוסט 2000
5. ↑  ניר קיפניס, ‏מנחת הזהב, באתר גלובס, 1 באוגוסט 2001  
גיורא יהלום, ‏כמעט טוב - "תוצרת הארץ", ג' 20:30, ערוץ 1, באתר גלובס, 2 בינואר 2002
6. ↑  רוני קורן-דינר, אין תחליף לאילנה: בשבועות הבאים ינחו את "הכספת" לצד ארז טל אורחים מתחלפים, באתר TheMarker‏, 21 בנובמבר 2000
7. ↑  ynet, "הרוב קובע" עם תלם וברקוביץ', באתר ynet, 29 ביולי 2003
8. ↑  יואש פלדש, נעולים בבית זכוכית, באתר הארץ, 30 באוקטובר 2003  
אהוד אשרי, בנפתולי הבולשיט, באתר הארץ, 18 באוגוסט 2004
9. ↑  רותה קופפר, לכלוכית נכנסת לבצה, באתר הארץ, 29 באוקטובר 2005
10. ↑  יהושע סימון, ‏אוהבים את צה"ל, באתר גלובס, 1 בנובמבר 2005
11. ↑  אהוד אשרי, רגיש וספונטני, באתר הארץ, 4 בספטמבר 2006
12. ↑  אפשר גם, באתר הארץ, 26 ביולי 2005
13. ↑  שירות גלובס, ‏ברקוביץ' מתמנגלת, באתר גלובס, 17 בנובמבר 2005
14. ↑  נירית אנדרמן, מבול של סרטים ישראלים, באתר הארץ, 28 באפריל 2008
15. ↑  ערן בר-און, חילופי פאנליסטים ב"מה ש'תה שומע", באתר ynet, 15 ביולי 2009
16. ↑  ליאת להב, מונית הקצב: בלי עידו רוזנבלום זה לא עובד, באתר הארץ, 14 בדצמבר 2009
17. ↑  רותה קופפר, אילנה ברקוביץ' תסקר אופנה ב-Y בעשר, באתר הארץ, 20 בנובמבר 2008
18. ↑  תיגל נשיא, עכבר העיר תל אביב, מה לראות השבוע? שתי סדרות מקור חדשות, באתר הארץ, 15 באוקטובר 2009
19. ↑  לילך וולך‏, "שישי עד הגג": ביזיון של טלוויזיה, באתר וואלה!‏, 6 ביולי 2012
20. ↑  אביבה קרול, ‏"מסך הזהב" רשם רייטינג של 19.9%, באתר גלובס, 31 באוקטובר 2001
21. ↑  שירות גלובס, ‏אילנה ברקוביץ' תוביל קמפיין לאופנת אמה עבור סכום מדווח של 20 אלף דולר, באתר גלובס, 12 באפריל 2009
22. ↑  שחר אטואן, כשדולצ'ה עשה כביסה עם גבאנה, באתר הארץ, 3 באפריל 2012
23. ↑  כתב כלכליסט, אילנה ברקוביץ' משיקה מותג אופנה הנושא את שמה, באתר כלכליסט, 22 ביולי 2012
24. ↑  אתר למנויים בלבד שחר אטואן, אילנה ברקוביץ' יוצאת ללונה פארק, באתר הארץ, 3 באפריל 2013
25. ↑  יאוב בירנברג, ליל אהבה בצמח, חדשות, 8 באוגוסט 1993
26. ↑  חיים שדמי, ‏"עד היום אשתי שואלת אותי 'אריק, מה יהיה עם הצוואר?'", באתר גלובס, 25 במאי 2011
27. ↑  שי ארזואן‏, פרסום ראשון: אילנה ברקוביץ' ואריק בנאדו נפרדים, באתר וואלה!‏, 16 במרץ 2016
28. ↑  יעל ולצר, בשבת הקרובה יוקרן הפרק הכפול של "הישרדות" בערוץ 10; בערוץ 2 הצמידו אליו את "נולד לרקוד", באתר TheMarker‏, 12 בדצמבר 2007